stanford-oval/wikipedia huggingface dataset:
El Dorado (אלבום של שאקירה)
הצלחה מסחרית

בשבוע הראשון לצאתו, נמכר האלבום בכלמעלה מ-29,000 עותקים בארצות הברית, ובכך הצליח להגיע אל המקום ה-15 במצעד הבילבורד 200. האלבום היה לאלבום השישי הנמכר ביותר באותו השבוע בארצות הברית. בשבוע הראשון לצאתו, נכנס האלבום אל המקום ה-2 במצעד האלבומים הלטיניים, ובעקבות כך נשבר הרצף של הזמרת במצעד, כאשר היה לאלבום הראשון שלא הצליח להיכנס בשבוע הראשון לצמרת המצעד, מאז אלבומה השלישי Pies Descalzos, שיצא בשנת 1995.
בנוסף לכך, בשבוע הראשון לצאתו נכנס האלבום אל המקום הראשון במצעד אלבומי הפופ הלטיניים, דבר אשר הפך את שאקירה לאחד מן האמנים הבודדים בהיסטוריה שעשו זאת, כאשר אלבום זה היה לשביעי שלה ברצף שנכנס לצמרת המצעד. בכך גם מחזיקה שאקירה בשיא של הכי הרבה אלבומים במקום הראשון של המצעד בקרב נשים. לאחר מכן, בשבוע השלישי, הצליח האלבום להעפיל אל צמרת מצעד האלבומים הלטיניים, ובכך הפך לשישי של שאקירה שעשה זאת. האלבום שבר שיא בכך שהיה לאלבום הלטיני הנמכר ביותר בשבוע הראשון מאז, Hoy Mas Fuerte של ג'ררדו אורטיז. האלבום הוא האלבום הלטיני הנמכר ביותר במחצית הראשונה של 2017 בארצות הברית, עם מכירות של למעלה מ-600,000 עותקים, דבר אשר הופך אותו לאחד מהאלבומים הלטיניים הנמכרים ביותר בכל הזמנים במדינה.
במקסיקו ובברזיל, זכה האלבום למעמד של פלטינה כפולה על סך מכירות כולל של כ-160,000 עותקים. בספרד, פולין, וצרפת, זכה האלבום למעמד זהב, ובפרו, ארגנטינה וקולומביה למעמד פלטינה. בארצות הברית זכה האלבום למעמד של יהלום לטיני על סך מכירות של כ-600,000 עותקים. נכון לאוקטובר 2018, מכירותיו בעולם מסתכמות בכ-4.2 מיליון עותקים.
רשימת רצועות

| El Dorado> מס' | El Dorado> שם | El Dorado> כותב(ים) | El Dorado> משך | El Dorado>  | El Dorado>  | El Dorado>  | El Dorado>  | El Dorado>  | El Dorado>  |
| --- | --- | --- | --- | --- | --- | --- | --- | --- | --- |
| 1. | Me Enamoré  | שאקירה, אנטוניו ריו | 3:46 |  |  |  |  |  |  |
| 2. | Nada  | שאקירה, לואיס פרננדו אוצ'ואה | 3:10 |  |  |  |  |  |  |
| 3. | Chantaje (בשיתוף מאלומה)   | שאקירה, מאלומה, ג'ואל לופז | 3:10 |  |  |  |  |  |  |
| 4. | When a Woman  | שאקירה, קורטיס מקנזי, ג'ון מילס, ג'וליה מייקלס, מגנוס הויברג | 3:18 |  |  |  |  |  |  |
| 5. | Amarillo  | שאקירה, לואיס פרננדו אוצ'ואה | 3:40 |  |  |  |  |  |  |
| 6. | Perro Fiel (בשיתוף ניקי ג'אם)   | שאקירה, ניקי ג'אם, כריסטין מנה, חואן מדינה | 3:16 |  |  |  |  |  |  |
| 7. | Trap (בשיתוף מאלומה)   | שאקירה, רנה קנו, קווין מאוריציו | 3:20 |  |  |  |  |  |  |
| 8. | Comme moi (בשיתוף בלאק אם)   | אלפא דיאללו, שאקירה, נצרי אטוה | 3:09 |  |  |  |  |  |  |
| 9. | Coconut Tree  | שאקירה, לואיס פרננדו אוצ'ואה | 3:50 |  |  |  |  |  |  |
| 10. | La Bicicleta (בשיתוף קרלוס ויוס)   | קרלוס ויוס, שאקירה, אנדרס קסטרו | 3:48 |  |  |  |  |  |  |
| 11. | Deja Vu (בשיתוף פרינס רויס)   | פרינס רויס, שאקירה, דניאל סנטקרוז, מני קרוז | 3:16 |  |  |  |  |  |  |
| 12. | What We Said (גרסה באנגלית לשיר "Comme moi" עם מג'יק)   | שאקירה, אלפא דיאללו, דני סינטיסייזר, דאדג'ו, נצרי אטוה | 3:00 |  |  |  |  |  |  |
| 13. | Toneladas  | שאקירה, לואיס פרננדו אוצ'ואה | 3:09 |  |  |  |  |  |  |
| משך כולל: | משך כולל: | משך כולל: | 43:57 |  |  |  |  |  |  |
מיקומי שיא

האלבום זכה להצלחה עולמית במצעדים ובשיאו הצליח להגיע אל המקום ה-1 במצעד האלבומים הלטיניים, ובמצעד אלבומי הפופ הלטיניים.
|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 10 |
|  אוסטרליה | מצעד האלבומים האוסטרלי | 92 |
|  איטליה | מצעד האלבומים האיטלקי | 12 |
|  ארגנטינה | ארגנטינה הוט 100 | 2 |
|  ארצות הברית | בילבורד 200 | 15 |
|  ארצות הברית | מצעד האלבומים הלטיניים | 1 |
|  ארצות הברית | מצעד אלבומי הפופ הלטיניים | 1 |
|  גרמניה | GfK – טופ 100 | 19 |
|  הולנד | מצעד 100 האלבומים ההולנדיים | 20 |
|  הונגריה | Mahasz | 21 |
|  הממלכה המאוחדת | מצעד האלבומים הבריטי | 54 |
|  ולוניה | אולטראטופ 40 | 2 |
|  יוון | IFPI Greece | 9 |
|  מקסיקו | טופ 100 – מקסיקו | 3 |
|  ניו זילנד | המצעד הניו זילנדי הרשמי | 4 |
|  ספרד | PROMUSICAE | 2 |
|  סקוטלנד | מצעד האלבומים הסקוטי | 45 |
|  פולין | ZPAV | 16 |
|  פורטוגל | מצעד האלבומים הפורטוגזי (AFP) | 12 |
|  פינלנד | המצעדים הפיניים הרשמיים | 32 |
|  פלנדריה | אולטראטופ 50 | 14 |
|  צ'כיה | ČNS IFPI | 14 |
|  צרפת | SNEP | 4 |
|  קנדה | מצעד האלבומים הקנדי | 20 |
|  שוודיה | סוורייטופליסטן | 56 |
|  שווייץ | המצעד השווייצרי | 1 |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד האלבומים הלטיניים | 2 |
|  ארצות הברית | מצעד אלבומי הפופ הלטיניים | 1 |
|  ולוניה | אולטראטופ 40 | 71 |
|  מקסיקו | טופ 100 – מקסיקו | 36 |
|  ספרד | PROMUSICAE | 21 |
|  פלנדריה | אולטראטופ 50 | 137 |
|  שווייץ | המצעד השווייצרי | 60 |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד האלבומים הלטיניים | 5 |
|  ארצות הברית | מצעד אלבומי הפופ הלטיניים | 1 |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד האלבומים הלטיניים | 19 |
נתוני מכירות

האלבום הצליח למכור למעלה מ-60,000 עותקים בקולומביה, ולמעלה מ-600,000 עותקים בארצות הברית.
| מקום | תארים | מכירות |
| --- | --- | --- |
| ארגנטינה (CAPIF) | פלטינה | 40,000 |
| ארצות הברית (RIAA) | יהלום (לטיני) | 600,000 |
| ברזיל (Pro-Música Brasil) | פלטינה | 40,000 |
| מקסיקו (AMPROFON) | פלטינה 2× + זהב | 150,000 |
| ספרד (PROMUSICAE) | זהב | 20,000 |
| פולין (ZPAV) | זהב | 10,000 |
| פרו (IFPI Peru) | פלטינה | 6,000 |
| צ'ילה (IFPI Chile) | פלטינה + זהב | 22,500 |
| צרפת (SNEP) | זהב | 50,000 |
| קולומביה (ASINCOL) | פלטינה 3× | 60,000 |
| שווייץ (IFPI Switzerland) | פלטינה | 20,000 |
סיכום
| בכל העולם | — | 4,200,000 |
 מכירות + הזרמת מדיה בלבד
Mieux vaut mal vivre que mourir

| --- | --- |

 בימוי:  ז'וסטין ביטאגויה גאודיוז נינינהאזווה
 הופק בידי:  ז'אן-כריסטוף זלי אורליאן בודינו
 תסריט:  ז'וסטין ביטאגויה גאודיוז נינינהאזווה
 עריכה:  פרנסואז נזוהבונאיו סדריק נקורונזיזה
 צילום:  אנטולה הבונימאנה
 מדינה:  בורונדי/בלגיה
 חברה מפיצה:  Neon Rouge Production
 הקרנת בכורה:  2006 
 משך הקרנה:  26 דקות
 שפת הסרט:  קירונדי, צרפתית
 סוגה:  סרט תיעודי
 
Mieux vaut mal vivre que mourir (בתרגום חופשי: מוטב לחיות רע מאשר למות, שווק באנגלית בשם "Almost Nothing Is Better Than Nothing At All" (כמעט כלום הוא טוב יותר משום כלום)) הוא סרט תיעודי משנת 2006, אשר נכתב ובוים על ידי הקולנועניות ז'וסטין ביטאגויה וגאודיוז נינינהאזווה מבורונדי.
תקציר

הסרט עוקב אחר חיי היומיום של נער צעיר אשר חי במזבלה, בבוטרה (Butere), בוג'ומבורה, שבבורונדי, כחלק מקהילה של אנשים המתקיימים באותו האופן. זה המקום שבו גדל, המקום אשר הזין אותו, שם הוא מוצא את החפצים אותם הוא מוכר כדי לשרוד. הסרט מגולל בעדינות את החיים הקשים והצנועים של תושבי המזבלה, ובמיוחד את החברות שבין אריק לניאדווי, אשר מאחדים כוחות אל מול המציאות האלימה שלהם.
צאת הסרט

הסרט הוא הפקה משותפת בורונדית/בלגית בתמיכת הארגון הבינלאומי הפרנקופוני ובהפקת רשות הרדיו והטלוויזיה הלאומית של בורונדי.
הסרט יצא בשנת 2006, ונבחר להקרנה במגוון פסטיבלי סרטים בינלאומיים ופאן-אפריקאים, ביניהם:
Festival de Cine Africano de Tarifa-Tánger
FESPACO (אוגדוגו, בורקינה פאסו) - זכה לציון לשבח
Festival International du Film de Ouidah (Bénin)
Festival de Musique, Esperanzah! (בפסטיבל הסרטים האלטרנטיבי, "Cameras Sud") (בלגיה)
Afrique Taille XL (בריסל, בלגיה)
Afrikazabaldu
Leuven Afrika Film Festival (לובן, בלגיה)
Monte Carlo Television Festival (מונטה קרלו) - זכה לציון לשבח
Quintessence 2008
הסרט נכלל באוסף הסרטים הקצרים המזרח אפריקאים, "Short(s) of Africa - East African Shorts" אשר יצא ב-2010.
הערות שוליים

↑  ALMOST NOTHING IS BETTER THAN NOTHING AT ALL (2007), Neon Rouge
↑  Les Films africains présélectionnés pour "Quintessence 2008", Blog de Sessi, 22 NOVEMBRE 2007
↑  Short(s) of Africa - East African Shorts, Africalia
אראוס הראשון

| --- | --- |

 לידה:  המאה ה־4 לפנה״ס 
 נהרג:  265 לפנה״ס 
 מדינה:  ספרטה 
 
אראוס הראשון (ביוונית: Αρεύς Α) היה אחד מהנמרצים והבולטים שבמלכי ספרטה. שלט בין 309 לפנה"ס ל-265 לפנה"ס.
משפחתו

אראוס היה בנו של אקרוטאטוס הראשון, בנו של קלאומנס השני מהשושלת האגידית. אקרוטאטוס נהרג עוד לפני קלאומנס. וקלאומנס עצמו מת בשנת 309 לפנה"ס. היורש המועדף היה קלאונימוס דודו של אראוס ובנו השני של קלאומנס. אולם הגרוסיה בחר באראוס, בתמיכת מצרים שקיוותה שתוכל לנצל את אראוס לצורך מלחמתה במוקדון.
מאבקו נגד אנטיגונוס

לאחר מותו של דמטריוס פוליורקטס פרצה במוקדון מלחמה בין בנו אנטיגונוס גונאטס, לבין הנסיך המצרי תלמי קראונוס. ספרטה ראתה בכך שעה נוחה להשיב לעצמה את עוצמתה המדינית שאבדה לה לפני שנים רבות בקרב לאוקטרה. אראוס הכריז על הקמת ליגה פלופונסית אנטי מוקדונית חדשה. מעט ערים הצטרפו אל הליגה, אולם ערים רבות התמרדו נגד הכובש המוקדוני. אראוס ניסה לכבוש את קורינתוס, אולם זו הייתה נתונה תחת שלטון נאמני אנטיגונוס. לכן פנה מערבה וניסה להגיע אל פאטראי ומשם לחצות את המיצר הקורינתי צפונה. אולם לאחר מכן החליט לתקוף את אטוליה, הוא הוכה קשות, ובשנה הבאה כאשר ניסה לגייס שוב את בעלי בריתו למלחמה סירבו הללו. "כי חשבו שהוא ביקש לעצמו שליטה ולא חירות ליוון."
המאבק נגד פירוס

בשנת 273 לפנה"ס היה שקוע פירוס מלך אפירוס במלחמה נגד מוקדון. אולם הוא החליט שיהיה קל יותר להביס את המוקדונים אם ישחרר את יוון מעולם. קלאונימוס לא השלים אם כך שלא בחרו אותו למלך, ופנה אל פירוס בבקשת עזרה. הוא הצליח להתחבב על פירוס, שהסכים לסייע לו לקבל את הכס בספרטה. פירוס פלש ליוון בראש צבא גדול, בתחילה קיבלו אותו הערים בשמחה ובחשש כי חשבו שבא לשחרר אותן אולם חששו מפניו. אולם בהדרגה התברר יעדו האמיתי, ספרטה. אותו זמן אראוס היה בכרתים וסייע שם לעיר גורטין נגד קנוסוס. בספרטה הרוחות סערו והיו שהציעו להבריח את הנשים מחוץ לעיר. תוכנית זו נתקלה בהתנגדות שכן לא ייתכן שהנשים יחיו בעוד ספרטה תיפול. הנשים והגברים יחד עמלו לחפור תעלה נגד פילי הקרב של פירוס. במשך יומיים הצליחו התושבים לעמוד נגדו, ולאחר מכן שלח אנטיגונוס גיס שכירים שלו תחת פיקודו של אמינאס איש פוקיס לעזרת העיר. ואראוס חזר מכרתים עם 2,000 חיילים.
מצבו של פירוס היה בכי רע. הוא בזז את שדותיה של ספרטה, ומשם פנה לארגוס בתקווה להשתלט עליה. הספרטנים והמוקדונים הטרידו אותו לאורך כל הדרך, ובהמשך אף הרגו את בנו פטולומיאוס. בארגוס נהרג פירוס עצמו.
הגדלת כוחה של ספרטה

אראוס היה המלך הספרטני הראשון שהפגין סממני שלטון הלניסטיים, כגון פאר חיצוני ובזבוז. אמו חילוניס הוכתרה כמלכה, מה שלא היה מקובל עד אז בספרטה. הוא טבע מטבעות כסף מהמודל של אלכסנדר הגדול, וציין עליהן את שמו בלבד בלי שם עמיתו למלוכה. הוא יזם מערכת ענפה של קשרי חוץ, המלך תלמי השני הקדיש לו פסל שהוצב בדלפי. בכתובת שעל הפסל נכתב: "המלך תלמי בן המלך תלמי, מכבד בפסל זה את אראוס בן אקרוטאטוס מלך הלקדמונים על שום הגותו טובות עליו ועל כלל ההלנים." תחת הנהגתו של אראוס הפכה ספרטה שוב למעצמה יוונית.
המלחמה הכרמונידית ומותו

בשנת 267 לפנה"ס פתח יווני בן העיר אתונה בשם כרמונידיס, במסע תעמולה נגד מוקדון. תעמולה זו נתמכה בידי תלמי מלך מצרים ואחותו ארסינואי הראשונה והובילה לברית בין אתונה ספרטה ומצרים נגד מוקדון. הקואליציה הכריזה מלחמה על מוקדון שזכתה לשם "המלחמה הכרמונידית". נראה שחלקו של אראוס בארגון הקואליציה היה רב, שכן מאזור מרכז יוון שם פעלה אתונה לא הצטרפה כמעט שום עיר לברית. בעוד שמאזור הפלופונס שם פעל אראוס הצטרפו ערים רבות. אולם המצרים לא הצליחו להנחית כוחות בחופי אטיקה ואראוס לא הצליח לפרוץ דרך קורינתוס. הוא נהרג בשנת 265 לפנה"ס. לאחר מותו הלכה ונחלשה העזרה שקיבלו האתונאים והמצרים מהפלופונס והמרד הלך ודעך. בנו אקרוטאטוס השני מלך אחריו.
אראוס והיהודים

בספר מקבים א מצויה איגרת שנשלחה מידי "אראוס מלך ספרטה" אל חוניו הכהן הגדול. באיגרת נאמר:
אראוס מלך ספרטה לחוניו כהן הגדול שלום.
מצאנו כתוב בדברי הימים כי יושבי ספרטה והיהודים אנשים אחים המה ואברהם אב לשניהם. ועתה כי ידענו זאת, הואילו נא וכתבו לנו השלום לכם, וגם אנחנו נכתוב לכם. גורל אחד יהיה לכולנו, מקנינו וקניינינו יהיו לכם, ומקניכם וקנייניכם יהיו לנו, אנוכי שפטתי אל נכון להודיעכם את כל אלה.
בספר מצויה גם האיגרת שהחזירו היהודים לאראוס שנים רבות לאחר מכן:
יונתן כהן הגדול וזקני העם והכוהנים וכל עם היהודים לאחיהם אנשי ספרטה שלום.
הנה זה ימים רבים ואראוס מלככם שלח ספרים אל חוניו כהן הגדול לאמור כי אנשים אחים אנחנו, ככתוב במשנה הספר אשר מתחת.  וחוניו שמח לקראת הציר אשר שולח, וייקח את ספר הברית והאהבה מידו. ועתה אם אמנם לא חסרנו דבר ותורת ה' אשר בידינו לתנחומים לנו. לא חדלנו משלוח לכם את מלאכינו אלה לחדש ולחזק את ברית האהבה והאחווה עמכם, פן נחשב כזרים בעיניכם כי ארכו הימים אשר שלחתם אלינו. לכן דעו נא כי כל שבת ומועד אשר נקריב בהם קרבן לאלוהים, ונזכרתם גם אתם על עולותינו ובתפילתנו, כאשר יאות להעתיר אל ה' בעד שלום האחים. כי בשלומם ובכבודם יגל וישמח לבנו. ואף כי צרות רבות ורעות עברו על נפשנו, כי נלחמנו עם כל המלכים מסביב אשר קמו עלינו להשחיתנו. לא עלה על לבנו להוגיע אתכם או את בעלי בריתנו לבקש עזרה מידם במלחמות האלה. כי ה' אלוהים היה בעזרנו, והצילנו מכף צרינו ויכניעם לפנינו. אולם בשלחנו כעת את מלאכינו את נומיניוס בן אנטיוכוס ואת אנטיפטר בן ישוע לאחינו בני רומא לחדש את ברית האהבה הנושנת עימהם. הפקדנו אותם ללכת גם אליכם לשאול בשלומכם, ולתת את הספר הזה בידכם, ולחדש את בריתנו אתכם. ואם ייטב בעיניכם תשיבו אותנו דבר.
גם בספרו של יוסף בן מתתיהו קדמוניות היהודים מובאת האיגרת. אם כי חוקרים מודרניים מפקפקים בקיום תקשורת כזו. חוניו הנזכר הוא ככל הנראה חוניו הראשון, מכיוון שהוא היחיד שתקופת שלטונו חופפת פחות או יותר את תקופת מלכותו של אראוס. גם אראוס הנזכר הוא ככל הנראה אראוס הראשון, משום שלא ידוע על כהן גדול בשם חוניו שפעל בתקופת אראוס השני שהיה מלך שולי ולא חשוב.
לקריאה נוספת

דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה).
Plutarch. Lives. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: penelope.uchicago.edu
הערות שוליים

↑  דוד גולן, "תולדות העולם ההלניסטי", עמ' 125.
↑  יוסטינוס, ספר 24, 1.
↑  פלוטרכוס, "חיי פירוס", 27, 1.
↑  גולן, עמ' 141.
↑  R. F. Willetts, Aristocratic Society in Ancient Crete, 2013, p. 235
↑  גולן, עמ' 142.
↑  גולן, עמ' 143.
↑  Paul Cartledge and Antony Spawforth, Hellenistic and Roman Sparta, Routledge, second ed, 2002, p. 25
↑  מטבעות ספרטניות
↑  גולן, עמ' 317.
↑  ראו את הכרזת כרמונידס באתר אוניברסיטת קולומביה בתרגום לאנגלית
↑  פלוטרכוס, "חיי אגיס", 3.
| --- | --- |
בקרת זהויות :  LCCN: n87941754  VIAF: 21215582   WorldCat (עם VIAF): 21215582
Listen to What the Man Said

"Listen to What the Man Said" הוא סינגל מתוך אלבומה של להקת פול מקרטני וכנפיים משנת 1975, Venus and Mars. השיר כלל את החבר החדש ג'ו אינגליש על התופים, עם מוזיקאים אורחים דייב מייסון על הגיטרה וטום סקוט על סקסופון סופרן. הסינגל הגיע למקום הראשון בבילבורד הוט 100 בארצות הברית בשבוע של ה-19 ביולי 1975 והגיע למקום הראשון בקנדה במצעד הסינגלים המובילים הלאומי של RPM. השיר הגיע גם למקום ה-6 בבריטניה, ולעשירייה הראשונה בנורווגיה וניו זילנד ולעשרים הראשונים בהולנד. הסינגל הגיע למעמד זהב על ידי איגוד תעשיית ההקלטות האמריקאי על מכירות של למעלה ממיליון עותקים.
הקלטה

"Listen to What the Man Said" הוקלט בתחילת 1975 על ידי הלהקה במהלך ההקלטות שלהם בניו אורלינס עבור Venus and Mars. זה היה שיר שפול מקרטני תלה בו תקוות גדולות, אך הקלטות מוקדמות לא מימשו את הפוטנציאל של השיר. בשנת 1975 אמר מקרטני על דעתו הראשונית על השיר: "זה היה אחד השירים שהלכנו אליהם עם תקוות גדולות. בכל פעם שהייתי מנגן על הפסנתר, אנשים היו אומרים 'אה, אני אוהב את זה'. אבל כשעשינו את רצועת הגיבוי, חשבנו שאנחנו בכלל לא מתחברים לזה". לאחר שמייסון הוסיף אוברדאב לגיטרה, הלהקה עדיין לא הייתה מרוצה. עם זאת, ברגע שסקוט הקליט את סולו הסקסופוני, הדעה על השיר שונתה. למרות שהוקלטו מספר טייקים של הסולו, הטייק הראשון היה זה שנעשה בו שימוש. מקרטני אמר על ההשפעה של טום סקוט על השיר: "מישהו אמר [מוזיקאי ג'אז מפורסם] 'טום סקוט גר קרוב לכאן'. אמרנו, כן, תתקשרו אליו, תראו אם הוא מופיע, והוא הגיע תוך חצי שעה! הנה הוא, עם הסקסופון שלו, והוא התיישב באולפן וניגן. המהנדס הקליט אותו. שמרנו את כל התווים שהוא ניגן. הוא נכנס ואמרתי 'אני חושב שזהו'. הוא אמר 'הקלטת את זה?'. אמרתי שכן, והקשבנו לזה בחזרה. אף אחד לא האמין, אז הוא יצא וניסה עוד כמה, אבל הם היו פחות טובים. הייתה לו את כל התחושה בטייק המוקדם הזה, בטייק הראשון". הצליל של הנשיקה שנשמעה בשיר הוקלטה על ידי המהנדס אלן או'דאפי, שהקליט את לינדה מקרטני עושה את זה.
סוף השיר כולל גם קישור קטן המשמש למעבר לשיר הבא, "Treat Her Gently – Lonely Old People".
או שאתה צריך לעזוב את זה ולהפסיק את 'Listen to What the Man Said' מת או שאתה גולש לקטע הקישור הקטן הבא. אני פשוט אוהב את הקישור הזה בעצמי, וחשבתי שלאף אחד לא יהיה אכפת מהתוספת הקטנה הזו באלבום.

— פול מקרטני, Paul McCartney: In His Own Words
מילים

השיר הוא שיר אהבה אופטימי. למרות שהאהבה עשויה להיות עיוורת או לגרום לאוהבים נפרדים לסבול, הזמר מאמין שהאהבה תנצח. זאת בהתאם לדברים שאמר "האיש". "האיש" אינו מזוהה במפורש, אך ייתכן שהוא אלוהים. הסופר וינסנט בניטז מאמין כי "מקרטני מייעץ לכולם לדבוק ביסודות החיים, שעבורו פירושו התמקדות באהבה". השיר הוא במפתח של סול מז'ור.
המילים האקראיות לכאורה שנאמרות לפני תחילת השיר, על פי ספרם של צ'יפ מדינגר ומארק איסטר משנת 2000 "Eight Arms To Hold You", נאמרות על ידי מקרטני.
"התרשמותו של פול מליאו נוסנטלי, הגיטריסט של להקת The Meters (ולא של וולפסון ג'ק, כפי שנאמר בטעות), שהוצבה בתחילת השיר, הוקלטה כאשר הקליט את הרצועה הקולית שלו", נכתב בספר.
הדובר אומר: "בסדר, בסדר... טוב מאוד לראות אותך למטה בניו אורלינס, בנאדם, כן, כן. ריט, כן, כן..." המילה "ריט" (reet) היא סלנג ג'אז שמשמעותו "טוב, ראוי, מצוין".
קבלה

מבקר Allmusic סטיבן תומאס ארלוויין כינה את "Listen to What the Man Said" "מנגינה מתוקה ומקסימה בדרך כלל". בילבורד תיאר אותו כ"שילוב מושלם של איכות ומסחריות". קאש בוקס אמר כי "קלרינטים מתבלים את השיר ונותנים לו טעם מובחן, בעוד שהסגנון הווקאלי הגמיש של מקרטני יהפוך אותו לתוספת אוטומטית לרשימת ההשמעות של כמעט כל אחד". פול נלסון מהרולינג סטון כינה אותו "קליט להפליא" ו"דוגמה משובחת לבידור חלקלק ומקצועי ו'מוצר' מעוצב בקפידה כפי שאי פעם הגיע לגלי האתר". הסופר ג'ון בלייני תיאר את השיר כ"חתיכת פופ ידידותי לרדיו" וכ"חגיגה שמחה של אהבה וחיים, המעודדת על ידי קולות הרקע הנלהבים לא פחות של לינדה...". בניטז תיאר את השיר כ"דוגמה נהדרת נוספת לפופ בסגנון מקרטני, שיר תוסס ואופטימי על אהבה שבו מילים ומוזיקה משולבות זו בזו". המחברים רוי קאר וטוני טיילר מציינים לגבי השיר כי "הפקה אמנותית ורגישה מרוממת את מה שהיה במקור חתיכת גחמנות חסרת חשיבות למה שניתן לתאר רק כפופ גבוה", ומתארים גם את השיר כ"חביב" ו"צנוע". הסופר כריס אינגהם תיאר את השיר כ"פופ מעולה".
השיר נכלל גם באוספי הלהיטים הגדולים ביותר, כולל All the Best! מ-1987, Wingspan: Hits and History מ-2001 ו-Pure McCartney מ-2016. עם זאת, הוא לא נכלל באוסף של פול מקרטני וכנפיים משנת 1978, Wings Greatest.
שם השיר היווה השראה לשיר "Listen To What The Fans Said", טור מכתבים במגזין מועדון המעריצים של פול מקרטני וכנפיים, Club Sandwich.
משתתפים

פול מקרטני - שירה, גיטרה בס, גיטרות, כלי מקלדת, קלבינט, כלי הקשה
לינדה מקרטני - כלי מקלדת, קולות רקע, כלי הקשה
דני ליין - שירה, גיטרה, כלי הקשה
ג'ימי מק'קולוך - גיטרות
ג'ו אינגליש - תופים, כלי הקשה
דייב מייסון - גיטרה
טום סקוט - סקסופון סופרן
הערות שוליים

↑  Jon Dolan,Simon Vozick-Levinson,Will Hermes,Rob Sheffield, Jon Dolan, Simon Vozick-Levinson, Will Hermes, Rob Sheffield, Paul McCartney's 40 Greatest Solo Songs, Rolling Stone, ‏2020-11-30 (באנגלית אמריקאית)
1 2  Listen to What the Man Said by Wings - Track Info | AllMusic (באנגלית), נבדק ב-2024-04-09
↑  Paul McCartney | Biography, Music & News, Billboard (באנגלית אמריקאית)
↑  tolsen, Billboard Hot 100™, Billboard, ‏2013-01-02 (באנגלית אמריקאית)
↑  Item Display - RPM - Library and Archives Canada, web.archive.org, ‏2012-10-23
↑  "Official Charts: Paul McCartney", The Official UK Charts Company
↑  Steffen Hung, Wings - Listen To What The Man Said, hitparade.ch
↑  RIAA - Gold & Platinum Searchable Database - February 24, 2013, web.archive.org, ‏2013-02-25
↑  RIAA - Gold & Platinum Searchable Database - September 24, 2015, web.archive.org, ‏2015-09-24
1 2 3 4 5  Chip Madinger, Mark Easter, Eight arms to hold you: the solo Beatles compendium, 1st ed, Chesterfield, Mo: 44.1 Productions, 2000, ISBN 978-0-615-11724-9
1 2 3 4 5 6  John Blaney, Lennon and McCartney: together alone a critical discography of their solo work, 1st ed, London: Jawbone Press, 2007, ISBN 978-1-906002-02-2
1 2  Nick DeRisoNick DeRiso, Paul McCartney's 'Venus and Mars' Was Uneven, Ultimately Charming, Ultimate Classic Rock, ‏2015-05-27 (באנגלית)
↑  Luca Perasi, Paul McCartney: Recording Sessions (1969-2013), 2013, עמ' 133, ISBN 978-88-909122-1-4
↑  Paul McCartney, Paul Gambaccini, Paul McCartney in his own words, New York: Flash : [distributed by Quick Fox], 1976, ISBN 978-0-8256-3910-4
1 2 3 4 5 6  Vincent Perez Benítez, The words and music of Paul McCartney: the solo years, Santa Barbara, Calif.: Praeger, 2010, Praeger singer-songwriter collection, ISBN 978-0-313-34969-0
↑  ""Dictionary.com Definition "Reet"
↑  Venus and Mars - Wings, Paul McCartney & Wings, Paul McCart (באנגלית), נבדק ב-2024-04-09
↑  "Top Single Picks"
↑  "CashBox Record Reviews"
↑  Paul Nelson, Venus and Mars, Rolling Stone, ‏2001-05-03 (באנגלית אמריקאית)
↑  Carr, R. & Tyler, T, The Beatles: An illustrated record, 1978, עמ' 109–110, ISBN 0-517-53367-7
↑  אינגהם, The Rough Guide to the Beatles, 2009, עמ' 117, ISBN 978-1-4053-8445-2
↑  All the Best - Paul McCartney | Album | AllMusic (באנגלית), נבדק ב-2024-04-09
↑  Wingspan: Hits and History - Paul McCartney | Album | AllMu (באנגלית), נבדק ב-2024-04-09
↑  Wings Greatest - Wings, Paul McCartney, Paul McCartney & Wi (באנגלית), נבדק ב-2024-04-09
↑  Still the Greatest: The Essential Songs of The Beatles' Solo Careers, עמ' 139, ISBN 978-1-589-79955-4
↑  Come Together: Lennon and McCartney in the Seventies, ISBN 978-1-785-58218-9
| --- | --- |
בקרת זהויות :  MusicBrainz release group: f2606a94-bb60-4103-8897-5c35d2bc3cde
Future Now Tour

Future Now Tour הוא סיבוב הופעות משותף של הזמרים האמריקאים דמי לובאטו וניק ג'ונאס. זהו סיבוב ההופעות השישי של לובאטו, במסגרתו היא מקדמת את אלבומה החמישי "Confident", וסיבוב ההופעות השלישי של ג'ונאס כזמר סולו, במסגרתו הוא מקדם את אלבומו השלישי "Last Year Was Complicated". סיבוב ההופעות החל ב-29 ביוני 2016 כשהוא נודד בין ארבע מדינות, והסתיים ב-19 באוקטובר 2016. כשבוע לאחר מכן, ב-24 בספטמבר המשיכה לובאטו את סיבוב ההופעות כזמרת סולו עד להופעתה האחרונה ב-19 באוקטובר 2016.
רקע

ב-26 באוקטובר 2015 הודיעו לובאטו וג'ונאס על סיבוב הופעות משותף בתוכנית הבוקר של אלביס דוראן המשודרת ברדיו. באותו היום הם המשיכו לקדם את סיבוב ההופעות כאשר דיברו עליו בהרחבה בתוכנית הבוקר הפופולרית "בוקר טוב אמריקה" וחגגו את השקתו בהופעה במועדון אירווינג פלאזה. יתר על כן נחשפה הכרזה הרשמית של סיבוב ההופעות אשר תוארה כמחווה לסרט "משחקי הרעב", כמו גם נודע כי מכירת הכרטיסים תחל ב-7 בנובמבר 2015.
ב-22 במרץ 2016 הוכרז כי סיבוב ההופעות הוא כעת באופן רשמי חלק מסיבוב ההופעות השנתי של הונדה סיוויק לשנת 2016 המתקיים זו השנה ה-15. כתוצאה משיתוף הפעולה עם החברה, למעריצים ניתנה ההזדמנות להיכנס להגרלה ולהתמודד על אחד משלושת הפרסים שהוצעו בחסות הונדה; מכונית מסוג Honda Civic Sedan בעיצוב אישי של לובאטו, אופנוע מסוג Honda Grom בעיצוב אישי של ג'ונאס וטיסה זוגית ללוס אנג'לס הכוללת כניסה זוגית להופעה של השניים. ב-28 ביוני של אותה השנה התפרסם כי טיידל תזרים בשידור חי את התאריך בו יחל סיבוב ההופעות. יום לאחר מכן הודיעה לובאטו על צירופה של CAST Centers לסיבוב ההופעות, לא רק על מנת לקדם את השיח על בריאות הנפש והחלמה מבעיות נפשיות, כי אם גם לבטל את הסטיגמה בכל הקשור לבקשת עזרה ובכך לעודד מעריצים לעשות כן.
ב-29 ביוני 2016 נפתח סיבוב ההופעות שכלל 42 הופעות והכיל לג אחד בצפון אמריקה כשהוא נודד בין ארצות הברית וקנדה בלבד, והוא הסתיים לבסוף ב-19 באוקטובר 2017. מייק פוזנר היה מופע החימום למעט ההופעות באטלנטה, סאנרייז, אורלנדו, סן חוזה, פורטלנד וסיאטל, אז הופיעו הראפר Rich Homie Quan, מיגוס והדיג'יים Marshmello ו-DJ JayR. הזמר קורד אוברסטריט הופיע אף הוא בחלק מההופעות כמופע פותח. ב-25 באפריל 2016 הודיעו לובאטו וג'ונאס בצעד חריג על ביטול שתי הופעות בערים שארלוט וראלי בצפון קרוליינה כצעד מחאתי נגד חוק ה-HB2 שנחקק במדינה ומונע זכויות מסוימות מהקהילה הגאה. בהמשך בוטלה גם ההופעה בווירג'יניה ביץ' עקב התנגשות בלוחות הזמנים. ב-24 בספטמבר, כשבוע לאחר סיום סיבוב ההופעות המשותף, לובאטו המשיכה להופיע בלעדי ג'ונאס כאשר היא מופיעה בעיקר בפסטיבלים. הופעתה האחרונה התקיימה בדובאי ב-3 בפברואר 2017.
מהלך ההופעה > הופעות חימום

הופעות החימום בצפון אמריקה כללו באופן רשמי את מייק פוזנר. הזמר קורד אוברסטריט הופיע בתאריכים נבחרים בארצות הברית, כמו גם הראפרים מיגוס ו-Rich Homie Quan והתקליטנים Marshmello ו-DJ JayR אשר פתחו כל אחד הופעה אחת בלבד בארצות הברית. בשאר העולם הופיעו אמנים מקומיים.